open-index/open-wikipedia-markdown huggingface dataset:
Vader Kersfees

[duimnael|regs|1881 illustrasie deur [Thomas Nast.]]

**Vader Kersfees** (ook bekend as **Kersvader**, **Sinterklaas** of **Sint Nikolaas**) is 'n legendariese figuur afkomstig van Westerse Christelike kultuur wat na bewering geskenke bring gedurende die laat aand en oornag ure op Oukersaand. Daar word gesê dat hy dit regkry met behulp van Kerselwe, wat die speelgoed in sy werkswinkel maak, en met behulp van vlieënde rendiere wat sy slee deur die lug trek.

Die populêre opvatting van Vader Kersfees kom uit folklore-tradisies rondom die 4de-eeuse Christelike biskop Nikolaas van Mira, die beskermheilige van kinders. Sint Nikolaas het bekend geword vir sy gerapporteerde vrygewigheid en geheime geskenke. Hierdie opvatting deel ook ooreenkomste met die Engelse figuur van "Father Christmas", en hulle word albei nou algemeen as dieselfde persoon beskou.

Vader Kersfees word oor die algemeen uitgebeeld as 'n deftige, jolige man met 'n wit-baard, dikwels met 'n bril, met 'n rooi jas met wit pelskraag en boeie, rooi broek met wit pelsboeie, 'n rooi hoed afgewerk met wit pels, 'n swart leergordel en stewels, met 'n sak vol geskenke vir kinders. Hy word algemeen geassosieer met 'n diep, hartlike lag, wat gereeld in Kersfeesliteratuur weergegee word as "ho, ho, ho!"

Hierdie beeld het gedurende die 19de eeu in Noord-Amerika ontstaan, beïnvloed deur Nederlandse immigrante wat die legende van "Sinterklaas" ("Sint Nicolaas") na Nieuw Amsterdam gebring het. (hedendaagse New York Stad), en is in stand gehou en versterk deur middel van sang, radio, televisie, kinderboeke, familie Kerstradisies, films en advertensies.

## Verwysings 
## Eksterne skakels
Kalsiumsianamied

**Kalsiumsianamied** is 'n sout van kalsium en die organiese suur sianamied. Dit het die chemiese formule .

## Kristalstruktuur
Kalsiumsianamied kristalliseer in 'n romboëdriese (trigonale) struktuur wat bestaan uit kalsiumione wat oktaëdries deur ses stikstofatome gekoördineer word wat tot ses verskillende sianamiedione ({{ch2|NCN^{2-} }}) behoort. Hierdie ione is lineêr en word oktaëdries deur ses kalsiumione omring. Die C-N-bindings is dubbelbindings en het 'n lengte van 122,4 pm.

## Chemiese eienskappe
Kalsiumsianamied kan verkry word uit kalsiumkarbonaat en blousuur:

:CaCO_3(s) + 2HCN(g) \xrightarrow{700 - 850\ ^{o}C} CaCN_2(s) + CO(g) \uparrow + H_2(g) \uparrow + CO_2(g) \uparrow

'n Ander metode is die reaksie van kalsiumkarbied (uit kalsiumoksied en kool) met suiwere stikstof. Hierdie techniese produk bevat koolstof en het 'n swart kleur.

:CaC_2(s) + N_2(g) \xrightarrow{1000\ ^{o}C} CaNCN(s) + C(s)

Met sure vorm dit vrye sianamied:
:CaCN_2 + 2H^{+} \rightarrow Ca^{2+} + H_2CN_2

Dit word dikwels in teenwoordigheid van grafiet met koolstofdioksied uitgevoer:

:CaNCN + CO_2 + H_2O \rightarrow H_2NCN + CaCO_3 

## Gebruike
Kalsiumsianamied het in 1895 ontstaan ​​toe Adolph Frank en Nikodem Caro ontdek het dat gasvormige stikstof deur kalsiumkarbied opgeneem word.

Kalsiumsianamied was die eerste minerale kunsmis wat dit moontlik gemaak het om atmosferiese stikstof vir plantvoeding te gebruik. Dit is eers as stikstof- en kalkkunsmis gebruik, maar daar is gou ontdek dat dit 'n positiewe sekondêre uitwerking op die gesondheid van grond en plante het. Dit is omdat dit oor 'n langer tydperk in die grond omskakel, dus word sy stikstof tot 'n groot mate beskerm teen nitraatloging en ook teen vrystelling as stikstofoksied, veral voordelig uit die oogpunt van omgewingsbeskerming. 

Dit word ook as onkruiddoder en ontblaarmissel vir katoen gebruik.

## Verwysings
Hymenocardia acida

***Hymenocardia acida*** is 'n struik of 'n boom wat deel van die Phyllanthaceae familie is. Die spesie is inheems aan Angola, Benin, Burkina Faso, Burundi, Demokratiese Republiek die Kongo, Ekwatoriaal-Guinee, Ethiopië, Gaboen, Gambië, Ghana, Guinee, Guinee-Bissau, Ivoorkus, Kameroen, Kenia, Liberië, Malawi, Mali, Mauritanië, Mosambiek, Namibië in die Caprivistrook, Nigerië, Republiek die Kongo, Rwanda, Senegal, Sentraal-Afrikaanse Republiek, Sierra Leone, Soedan, Tanzanië, Togo, Tsjad, Uganda, Zambië en Zimbabwe.

## Galery 

ACIDA TREE.jpg
Bénin-Hymenocardia acida (2).jpg
Bénin-Hymenocardia acida (3).jpg
Bénin-Hymenocardia acida (4).jpg
Bénin-Hymenocardia acida (5).jpg

## Bron 
* Plants of the World
Alphabet Inc.

**Alphabet Inc.** is 'n Amerikaanse multinasionale tegnologiekonglomeraatbeheermaatskappy met sy hoofkwartier in Mountain View, Kalifornië. Alphabet is die wêreld se tweede grootste tegnologiemaatskappy volgens inkomste en een van die wêreld se waardevolste maatskappye. Dit is geskep deur 'n herstrukturering van Google op 2 Oktober 2015, en het die moedermaatskappy van Google en verskeie voormalige Google-filiale geword.  Dit word beskou as een van die Groot Vyf Amerikaanse inligtingstegnologiemaatskappye, saam met Amazon, Apple, Meta en Microsoft.

Die stigting van Alphabet Inc. is aangespoor deur 'n begeerte om die kern Google-besigheid "skoner en meer verantwoordbaar" te maak, terwyl groter outonomie aan groepmaatskappye wat in ander besighede as internetdienste bedrywig is, toelaat.  Die stigters Larry Page en Sergey Brin het in Desember 2019 hul bedanking uit hul uitvoerende poste aangekondig, met die uitvoerende hoof-rol wat gevul sal word deur Sundar Pichai, wat ook die uitvoerende hoof van Google is. Page en Brin bly werknemers, raadslede en beherende aandeelhouers van Alphabet Inc.

## Verwysings
Aleksey Fatyanov

**Aleksey Fatyanov** (* 14 Junie 1969) is 'n Azerbeidjanse atleet. Hy het aan die Olimpiese Somerspele van 1996 deelgeneem.

## Verwysings
Dadaş İbrahimov

**Dadaş İbrahimov** (* 4 Julie 1976) is 'n Azerbeidjanse atleet. Hy het aan die Olimpiese Somerspele van 2004 deelgeneem.

## Verwysings
Hayle Ibrahimov

**Hayle Ibrahimov** (* 18 Januarie 1990) is 'n Azerbeidjanse atleet. Hy het aan die Olimpiese Somerspeles van 2012 en 2016 deelgeneem.

## Verwysings
Mikotroof

'n **Mikotroof** is 'n plant wat die hele of 'n deel van sy koolstof-, water- of voedingstofvoorsiening kry deur simbiotiese assosiasie met swamme. Die term kan verwys na plante wat betrokke is by een van twee afsonderlike simbiose met swamme:

* Baie mikotrofe het 'n mutualistiese assosiasie met swamme in enige van verskeie vorme van **mikoriza**. Die meerderheid plantspesies is in hierdie sin mikotrofies. Voorbeelde sluit in Burmanniaceae.
* Sommige mikotrofe is parasities op swamme in 'n assosiasie bekend as **myko-heterotrofie**.

## Sien ook 
* Holomikotroof
Brachycorythis ovata

***Brachycorythis ovata*** is 'n knolagtige geofiet wat deel van die Orchidaceae familie is. Die spesie is inheems aan Angola, Burundi, Demokratiese Republiek die Kongo, Ekwatoriaal-Guinee, Eswatini, Ethiopië, Guinee, Ivoorkus, Kameroen, Kenia, Malawi, Nigerië,Republiek die Kongo, Senegal, Sentraal-Afrikaanse Republiek, Soedan, Suid-Afrika, Tanzanië, Togo, Uganda, Zambië en Zimbabwe.

## Infraspesies 
Die spesie het drie infraspesies:
* *Brachycorythis ovata subsp. ovata*
* *Brachycorythis ovata subsp. schweinfurthii* (Rchb.f.) Summerh.
* *Brachycorythis ovata subsp. welwitschii* (Rchb.f.) Summerh.

## Bron 
* Plants of the World
Aida İsayeva

**Aida İsayeva** (* 12 September 1973) is 'n Azerbeidjanse atleet. Sy het aan die Olimpiese Somerspele van 2000 deelgeneem.

## Verwysings
Tin(IV)chloried

**Tin(IV)chloried** of **tintetrachloried**is 'n verbinding van tin in sy hoogste +4 oksidasietoestand en chloor met die chemiese formule .

## Chemiese eienskappe
Dit vorm 'n pentahidraat  wat 'n digthied van 2,04 [g/cm] het en ontbind teen 56  °C.  Dit is oplosbaar in asetoon, etanol, benseen, koolstoftetrachloried, tolueen en metanol
In warme water hidroliseer dit en vorm soutsuur. 

## Verwysings
Marina Lapina

**Marina Lapina** (* 6 Maart 1981) is 'n uitgetrede Azerbeidjanse atleet. Sy het aan die hamergooi by die Olimpiese Somerspele van 2004 deelgeneem.

## Verwysings
Hoë Verteenwoordiger van die Unie vir Buitelandse Sake en Veiligheidsbeleid

Die **Hoë Verteenwoordiger van die Unie vir Buitelandse Sake en Veiligheidsbeleid** is een van die hoogste funksies van die Europese Unie. 

Die Verteenwoordiger, waar soms na verwys word as die minister van Buitelandse Sake van die EU, word deur die Europese Raad deur middel van Gekwalifiseerde Meerderheidsstemming vir 'n tydperk van vyf jaar aangestel. Die funksie word gewoonlik gekombineer met 'n vise-presidentskap van die Europese Kommissie, maar die verteenwoordiger woon ook die vergadering van die Europese Raad by.

Hulle taak is om die hoof van die Europese Verdedigingsagentskap te wees en die EU te verteenwoordig by internasionale fora soos bv. die Verenigde Nasies. Hulle word ondersteun deur die European External Action Service (EEAS) wat wêreldwyd in noue samewerking met die diplomatieke missies van die 27 lidlande werk.

Die funksie is eers geskep deur die Verdrag van Amsterdam, maar later uitgebrei in die Verdrag van Lissabon.

## Hoë Verteenwoordigers 
*Javier Solana  (1999-2009)
*Catherine Ashton  (2009-2014)
*Frederica Mogherini (2014-2019)
*Josep Borrell Fontelles  (2019-2024)
*Kaja Kallas  (2024-)

## Verwysings
Katolikos

'n **Katolikos** (meervoud: katolikosse, katolikoi) is die hoof van sekere Christelike kerke in sommige Oosterse Christelike tradisies. Die titel dui op outokefalie en in sommige gevalle is dit die titel van die hoof van outonome kerke. Die woord kom van die Griekse καθολικός, wat ontstaan het uit καθ' ὅλου (''kat'olou*, "algemeen") van κατά (*kata*, "neer") en ὅλος (*holos'', "geheel"). Dit beteken "wat betref die geheel, universele"; dit het aanvanklike gedui op 'n finansiële of burgerlike amp in die Romeinse Ryk.

Die Kerk van die Ooste en sommige Oriëntaal-Ortodokse en Oosters-Katolieke kerke gebruik histories dié titel, soos die Armeens-Apostoliese Kerk en die Georgies-Ortodokse Kerk. In die Kerk van die Ooste is die titel gegee aan die hoof van die Kerk, die patriarg van die Kerk van die Ooste; dit word steeds in twee opvolgerkerke gebruik: die Assiriese Kerk van die Ooste en Antieke Kerk van die Ooste. Hulle hoofde is bekend as **katolikos-patriarge**. 

In die Armeense Kerk is daar twee katolikosse: die opperste katolikos van Ejmiadzin en die katolikos van Silisië. Die titel "katolikos-patriarg" word ook deur die primaat van die Armeens-Katolieke Kerk gebruik. In Indië gebruik die hoof van 'n outokefale Oriëntaal-Ortodokse Kerk en die streekshoof van die Jakobitiese Siries-Ortodokse Kerk ('n outonome kerk binne die Siries-Ortodokse Kerk) die titel: die katolikos van die Ooste en Malankara-metropolitaan, en die katolikos van Indië.

## Verwysings
## Skakels
Neethlingshof

**Neethlingshof** buite Stellenbosch is een van die oudste wynplase in die land.

Die plaas is by nagenoeg 33° 56′ 28″ suid, 18° 48′ 6″ oos, waar die Baden Powell-verbypad (R310) suidwes wegdraai uit die Polkadraaipad (M12). In 1990 het die plaas die prys verower vir die Suid-Afrikaanse kampioenwyn van daardie jaar.

Oorspronklik was die plaas bekend as Wolwedans en is in 1699 deur die VOC aan Barend Lubbe toegeken. Verskeie geslage van die Neethling-familie het daar geboer en deur huwelike is hulle opgevolg deur die Louw-familie. Die H-vormige huis met sy besondere Kaaps-Hollandse gewel is in 1814 gebou deur Charles Marais. Teen die einde van die 20ste eeu was die eienaar van die landgoed die sakeman, politikus en ambassadeur Jannie Momberg (*27 Julie 1938 - †7 Januarie 2011).

## Bibliografie
*Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004. 

## Eksterne skakels 
* Amptelike webwerf
Moshe Dayan

duimnael
**Moshe Dayan** (Hebreeus: משה דיין) (20 Mei 1915 – 16 Oktober 1981) was 'n Israeliese militêre leier en politikus. As bevelvoerder van die Jerusalem-front in die 1948 Arabies-Israeliese Oorlog, Hoof van die Algemene Staf van die Israelse Weermag (1953–1958) tydens die 1956 Sinai-oorlog, en veral as Minister van Verdediging tydens die Sesdaagse Oorlog in 1967, het hy het 'n wêreldwye vegsimbool van die nuwe staat Israel geword.

In die 1930's het Dayan by die Haganah aangesluit, die pre-staat Joodse verdedigingsmag van Britse mandaat van Palestina. Hy het in die Spesiale Nag Eenhede onder Orde Wingate gedien tydens die Arabiese opstand in Palestina en het later 'n oog verloor weens 'n sluipskutter in 'n aanval op Vichy-magte in Libanon tydens die Tweede Wêreldoorlog. Dayan was na aan David Ben-Gurion en het saam met hom die Mapai-party verlaat en die Rafi-party in 1965 saam met Shimon Peres gestig. Dayan het Minister van Verdediging geword net voor die 1967 Sesdaagse Oorlog. Ná die Yom Kippur-oorlog van 1973, waartydens Dayan as minister van verdediging gedien het, is hy geblameer vir die gebrek aan paraatheid; na 'n ruk het hy bedank. In 1977, na die verkiesing van Menachem Begin as Eerste Minister, is Dayan uit die Israeliese Arbeidersparty geskors omdat hy by die Likoed-geleide regering aangesluit het as Minister van Buitelandse Sake, wat 'n belangrike rol gespeel het in die onderhandeling van die vredesverdrag tussen Egipte en Israel.

## Verwysings 
## Bronne 
*
Bridelia atroviridis

***Bridelia atroviridis*** is 'n boom wat hoort tot die Phyllanthaceae familie en is inheems aan Angola, Benin, Burkina Faso, Burundi, Demokratiese Republiek die Kongo, Ekwatoriaal-Guinee, Ethiopië, Gaboen, Ivoorkus, Kameroen, Kenia, Liberië, Malawi, Nigerië, Republiek die Kongo, Sentraal-Afrikaanse Republiek, Sierra Leone, Soedan, Tanzanië, Togo, Uganda, Zambië en Zimbabwe.

## Sien ook 
* Alfabetiese lys van Suid-Afrikaanse bome

## Bron 
* Plants of the World Online
Statiet

'n Statiet ('n Kombinasiewoord van "staties" en "satelliet") is 'n hipotetiese satelliet wat stralingsdruk van die son teen 'n sonseil gebruik om sy wentelbaan te verander op maniere wat gravitasie alleen nie sal toelaat nie. Gewoonlik kan 'n statiet die sonseil gebruik om in 'n bepaalde posisie te hang wat nie gebruik kan word as 'n stabiele geostasionêre wentelbaan nie. Daar moet in gedagte gehou word dat geostasionêre satelliete net bokant die ewenaar staties kan hang. Statiete kan dus op plekke anders as die ewenaar gebruik word. Daar is voorgestel dat statiete in vaste posisies bokant die Aarde se pole moet hang en die weerkaatsing van sonlig gebruik om die afwaartse aantrekking van gravitasie teë te werk. Statiete kan ook hulle sonseile gebruik om die vorm of snelheid van meer konvensionele wentelbane te verander, afhangende van die doel van die spesifieke statiet.

Die konsep van statiete is amper gelyktydig, maar onafhanklik, deur Robert L. Forward (wat die term **statiet** uitgedink het) en Colin McInnes geskep, wat die term *halo orbit* gebruik het. Daarna is na die terme verwys as *nie-Keplerwentelbaan*  en *kunsmatige Lagrange-punt* as veralgemenings van die twee terme.

Daar is nog geen statiete tot nou toe ontplooi nie omrede sonseiltegnologie nog in sy kinderskoene is. Nasa het die *Sunjammer* sonseilsending gekanselleer wat se doelwit was om na 'n Lagrangepunt naby die Aarde/Son L1-punt te vlieg. Die satelliet moes die lewensvatbaarheid van die *Geostorm* geomagnetiese stormwaarskuwingskonsep, soos voorgestel deur die NOAA se Patricia Mulligan, bepaal.

## Verwysings
Nefertari

**Nefertari**, ook bekend as **Nefertari Meritmoet**, was 'n Egiptiese koningin en die eerste van die Groot Koningsvroue (hoofvroue) van Ramses die Grote. 

Sy is een van die bekendste antieke Egiptiese koninginne, saam met vroue soos Cleopatra, Nefertiti en Hatsjepsoet, en een van die prominentstes wat sover bekend nie uit eie reg regeer het nie. 

Sy was hoogs opgevoed en kon Egiptiese hiërogliewe lees en skryf, 'n skaars talent in haar dae. Sy het dié vaardighede in haar diplomatieke werk gebruik en met ander hoë koninklikes gekorrespondeer. Haar ryklik versierde grafkelder, QV66, is een van die grootstes en skouspelagtigstes in die Vallei van die Koninginne. Ramses het ook 'n tempel vir haar laat bou by Aboe Simbel, langs sy reusagtige monument daar.

## Vertaling van haar naam
Daar is verskeie vertolkings van wat die naam Nefertari beteken. Een is dat dit beteken "mooi metgesel", en dat Meritmoet beteken "Geliefde van die godin Moet". Ander bronne meen 'n akkurater vertaling vir "Nefertari" is "die mooiste een", "die mooiste onder hulle", "die mooiste van hulle almal" "die heel beste"

thumb|links|180px|Albasterfles, in goud gemonteer en met 'n silwervoet, met die cartouches van Ramses II en Nefertari op.

Sy het ook baie titels gehad, onder andere "Dame van Grasie", die "Groot Koningsvrou", "Vrou van die Sterk Bul", "Dame van die Twee Lande" en "Meesteres van Bo- en Benede-Egipte". Ramses II het haar ook genoem "die een vir wie die son skyn". 

## Familie
Hoewel Nefertari se familieagtergrond onbekend is, is 'n deurknop in haar grafkelder ontdek met die cartouche van farao Ai, en dit het mense laat gis dat sy aan hom verwant was. Die tyd tussen die bewind van Ai en Ramses II beteken Nefertari was waarskynlik nie sy dogter nie. As daar enige verwantskap bestaan, kon sy Ai se agterkleindogter gewees het. 

Daar is egter geen onomwonde bewyse dat hulle familie was of dat Nefertari se oorsprong in die 18de Dinastie lê nie. 

Nefertari het met Ramses II getrou voordat hy die troon bestyg het. Sy het minstens vier seuns en twee dogters gehad.

## Monumente
### Aboe Simbel, groot tempel
thumb|160px|Nefertari langs 'n reusestandbeeld van Ramses&nbsp;II.
Nefertari verskyn twee keer as een van die koningsvroue langs die reusestandbeelde van Ramses&nbsp;II wat voor die tempel staan. Links van die deur staan Nefertari, koninginmoeder Toeja en die koning se seun Amoen-her-chepesjef lanks die kolossale standbeeld van die koning. Regs van die deur verskyn Nefertari, Baketmoet en die koning se seun prins Ramses langs die farao.

[thumb|160px|Die godin [Hathor geen aan Nefertari 'n anch, wat die lewe simboliseer]]
### Grafkelder QV66
Die grafkelder van Nefertari in die Vallei van die Koninginne, QV66, is een van die grootstes in die vallei. Dit is 520 vierkante meter groot en is bedek met tonele waarin Nefertari voorkom. Haar man, die farao, verskyn nie op een uitbeelding nie. Die grafkelder is in die oudheid beroof. In 1904 is dit deur Ernesto Schiaparelli herontdek en uitgegrawe.

## Verwysings
## Eksterne skakels 
*
Brachycorythis obcordata

***Brachycorythis obcordata*** is 'n knolagtige geofiet wat deel van die Orchidaceae familie is. Die spesie is inheems aan die deelstaat Assam in Indië, Bangladesj, China, Mianmar en Nepal.

## Bron 
* Plants of the World
Patriarg

'n **Patriarg** is 'n biskop met die hoogste rang in die Oosters-Ortodokse, Oriëntaal-Ortodokse, Katolieke en Hussitiese Kerk, asook sommige onafhanklike Katolieke kerke. Soms word hulle "pous" genoem, soos die pous van Rome en die pous van Alexandrië, en soms "katolikos", soos in die Kerk van die Ooste.

Die woord kom van die Griekse πατριάρχης (*patriarchēs*), wat beteken "vader of hoof van 'n familie". en ἄρχειν (*archein*, "om te heers").

Die term het aanvanklik gedui op 'n man wat 'n outokratiese gesag oor 'n uitgebreide familie uitgevoer het as 'n *pater familias*. So 'n stelsel is bekend as 'n patriargie. Die term het binne die Christendom 'n kerklike betekenis gekry. Die gebied van 'n patriarg is bekend as 'n **patriargaat**.

Abraham, Isak en Jakob word beskou as die drie patriarge van Israel, en die tydperk waarin hulle gelewe het as die "Tydperk van die Patriarge".

## Verwysings
## Skakels
New England (Suid-Afrika)

**New England** is 'n gehug, vervalle spoorweghalte en landbougebied in die noordooste van die Oos-Kaap, Suid-Afrika.

Die gebied lê noordwes van Barkly-Oos en oos-suidoos van Lady Grey en Aliwal-Noord. Die spoorweghalte genaamd New England, op die destydse 
taklyn tussen Aliwal-Noord en Barkly-Oos, is op 1828 m bo seespieël, 27 km van Barkly-Oos en 88 km van Aliwal-Noord.

'n Tak van die Kraairivier, die Klein-Wildebeesspruit, vloei suidwaarts deur die kontrei. Die koue verfrissende klimaat is uitstekend geskik vir skaapboerdery. Waarskynlik het die streek sy naam te danke aan die beduidende aantal afstammelinge van die Britse setlaars wat hulle in 1860 hier gevestig het.

Koördinate: 

## Lees ook
*Lys van streeksname in Suid-Afrika
*Spoorweg Aliwal-Noord–Barkly-Oos
Brachycorythis pubescens

***Brachycorythis pubescens*** is 'n knolagtige geofiet wat deel van die Orchidaceae familie is. Die spesie is inheems aan Angola, Burkina Faso, Burundi, Demokratiese Republiek die Kongo, Ekwatoriaal-Guinee, Eswatini, Ethiopië, Gaboen, Guinee, Ivoorkus, Kameroen, Kenia, Malawi, Mali, Mosambiek, Nigerië, Rwanda, Republiek die Kongo, Sentraal-Afrikaanse Republiek, Soedan, Suid-Afrika, Tanzanië, Uganda, Zambië en Zimbabwe.

In Suid-Afrika kom die plant in Gauteng, KwaZulu-Natal, Limpopo en Mpumalanga voor.

## Bronne 
* REDLIST Sanbi
* Plants of the World
Christine Amertil

**Christine Amertil** (* 18 Augustus 1979) is 'n atleet uit die Bahamas. Sy het aan die Olimpiese Somerspeles van 2000, 2004, 2008, 2012 en 2016 deelgeneem.

## Verwysings
Dimetielsulfoniumpropionaat

**Dimetielsulfoniumpropionaat** (dikwels afgekort as DMSP) is 'n organoswaelverbinding. Hierdie zwitterioon-metaboliet word in die see gevind in fitoplankton, seewier, sowel as in sommige spesies land- en waterplante (vaatplante). Dit dien as 'n osmoliet en speel 'n rol in fisiologiese en omgewingsaspekte.

## Biosintese 
In hoër plante word DMSP gevorm uit *S*-metielmetionien word biosintetiseer. Twee intermediêre produkte is dimetielsulfoniumpropielamien en dimetielsulfoniumpropionaldehied. By alge begin biosintese egter met die afsplitsing van die aminogroep van metionien in plaas van van *S*-metielmetionien. Die genus *Phaeocystis* is een van die DMSP-produserende alge.

## Degradasie 
DMSP word deur mariene mikrobes afgebreek in vlugtige swaelverbindings, wat elkeen spesifieke uitwerking op die omgewing het. Die hoofafbraakproduk is metaantiol , wat deur bakterieë in swaelproteïene omgeskakel word. Die tweede vlugtige afbraakproduk is dimetielsulfied ; DMS). Die meeste DMS in seewater word van DMSP geklief deur die ensiem DMSP-liase. Baie nie-mariene bakterieë, aan die ander kant, skakel metaantiol om na DMS.

DMS word ook deur marienebakterieë geabsorbeer, maar nie so vinnig soos metaantiol nie. Alhoewel DMS slegs sowat 25% van die vlugtige splitsingsprodukte van DMSP uitmaak, lei die hoë reaktiwiteit van metaantiol daartoe dat die DMS-konsentrasie in seewater tien keer hoër is (ongeveer 3 nM). Baie van die DMS in seewater word geoksideer na dimetielsulfoksied (DMSO).

Daar word vermoed dat DMS 'n rol speel in die Aarde se hittebalans deur die hoeveelheid sonstraling wat die Aarde se oppervlak kan bereik, te verminder.

DMSP word gekrediteer met die invloed van die smaak en reuk van verskeie produkte. Dit word byvoorbeeld sterk verryk deur sommige see-herbivore en filtervoerders. DMS is op sy beurt verantwoordelik vir die tipiese smaak en reuk van sommige seekos, as gevolg van die reaksie van DMSP-liase in die bakterieë, wat ook akrilate produseer.

## Verwysings
## Eksterne skakels 
*
Bintanat

**Bintanat** of **Bentanat** was die oudste dogter en later koningsvrou van die Egiptiese farao Ramses&nbsp;II.

## Familie
Bintanat is moontlik tydens die bewind van haar oupa, Seti&nbsp;I, gebore. Haar ma was heel waarskynlik Isetnofret, een van Ramses&nbsp;II se hoofvroue. Haar naam is Semities en beteken "Dogter van Anat", met verwysing na die Kanaänitiese godin. Sy het minstens drie broers (Ramses, Chaemwaset en Mernepta) en 'n suster (ook met die naam Isetnofret) gehad.

Bintanat het 'n dogter gehad wat op die skilderye in haar grafkelder in die Vallei van die Koninginne verskyn. Haar naam word nie genoem nie, maar was waarskynlik ook Bintanat. Sy het met die volgende farao, Mernepta, getrou. 

## Lewe
thumb|links|220px|Aswan-rotsstele. Bo: Ramses II, Isetnofret en Chaemwaset voor Chnoem. Onder: Mernepta, Bintanat en prins Ramses.

Bintanat word uitgebeeld in 'n toneel op 'n pilaar in Luxor uit Jaar 3 van Ramses II. Daar word gesê sy is die koning se eerste dogter en is die eerste in 'n optog van prinsesse. Sy word deur Meritamen gevolg. Bintanat verskyn twee keer as 'n prinses in Aboe Simbel.

Bentanat het omstreeks Jaar 25 van haar vader se bewind die koningsvrou geword.

As koningsvrou verskyn Bintanat op verskeie standbeelde van Ramses&nbsp;II: minstens een keer in Memphis, drie keer in Karnak en Luxor, asook verskeie kere in Wadi es-Seboea.

Twee familiesteles wys Bintanath saam met haar gesin. Die Aswan-rotsstele wys Ramses II, Isetnofret en Chaemwaset voor die god Chnoem, terwyl Bintanat op 'n ander plek saam met haar broers Ramses en Mernepta verskyn. Sy kom ook voor op 'n ander stele van Silsila.

## Dood
Hoewel sy Ramses&nbsp;II se oudste dogter was, was sy een van die min kinders wat hulle vader met sy lang lewe oorleef het. Sy is oorlede tydens die bewind van haar broer Mernepta en is in grafkelder QV71 in die Vallei van die Koninginne begrawe.

## Verwysings
## Eksterne skakels 
*
QV68

**QV68** is die grafkelder van Meritamen, die dogter en groot vrou van farao Ramses II, in Egipte se Vallei van die Koninginne. Dit is deur Champollion en Lepsius genoem en later uitgegrawe deur Ernesto Schiaparelli, direkteur van die Egiptiese Museum in Turyn. Lepsius het dit ook kortliks beskryf.

## Uitleg
Die hoofsaal bevat baie skilderye met gode. Meritamen verskyn voor Neith, Thoth, Ra-Harachti en Hathor. Meritamen word ook gewys saam met Osiris en Hathor. Die inskripsies beskryf die koningin as Die Osiris, Koningsdogter, Groot Koningsvrou, Dame van Albei Lande, Meritamen, mag sy lewe.

In ander tonele word gewys hoe sy ná haar dood offerande aan Chnoem bring, en twee vase na Ptah.

Meritamen is in 'n rooi granietsarkofaag begrawe. Dit is nou in die Berlynse Museum (15274).

## Verwysings
## Skakels
* Theban Mapping Project – Plan van die grafkelder en ander besonderhede.
QV71

**QV71** is die grafkelder van Bintanat, die dogter en groot vrou van farao Ramses II, in Egipte se Vallei van die Koninginne. 

Die grafkelder is uitgegrawe deur Ernesto Schiaparelli, direkteur van die Egiptiese Museum in Turyn, en is vroeër ook kortliks deur Lepsius  beskryf.

## Uitleg en versierings
Die hoofsaal van die grafkelder bevat baie tonele met gode. Bintanat verskyn voor Ptah-Seker, Anoebis met die kop van 'n ram en Hathor met die kop van 'n koei. Die prinses-koningin word deur Hathor na die god Sjoe gelei, en in 'n ander toneel deur Anoebis na Osiris en Hathor.

Ander tonele wys haar ná haar dood waar sy offerandes aan Chepri en Anoebis bring, en 'n offerande van 'n foto van Maät aan Ptah. In nog 'n toneel word sy deur Thoth gelei om voor Ra en Isis te verskyn.

## Verwysings
## Skakels
* Theban Mapping Project – Plan van die grafkelder en ander besonderhede.
Bridelia montana

***Bridelia montana*** is 'n struik of 'n boom wat hoort tot die Phyllanthaceae familie en is endemies aan Indië.

## Bron 
* Plants of the World Online
Meritamen

**Meritamen** (ook gespel **Meritamoen**, "Geliefde van Amoen") was 'n dogter en later vrou van farao Ramses II.

## Familie
Meritamen was die dogter van Ramses II en een van sy hoofvroue, Nefertari. Sy is vierde in die ry dogters by Aboe Simbel en het minstens vier broers gehad: Amoen-her-chepesfef, Pareherwenemef, Merire en Meriatoem, sowel as 'n suster, Henoettawi. 

Haar oudste broer, Amoen-her-chepesfef, was die kroonprins tot minstens in jaar 25 van hulle vader se bewind. Prins Prehirwenemef het in die leër gedien en prins Meriatoem het later hoëpriester van Ra in Heliopolis geword. Omstreeks die tyd van haar ma se dood (omstreeks jaar 24 of 25 van Ramses se bewind) het Meritamen en haar halfsuster Bintanat die farao se vroue geword.

Meritamen se grafkelder is QV68 in die Vallei van die Koninginne. Die deksel van haar sarkofaag, met haar titels op, is nou in Berlyn. 

## Verwysings
## Eksterne skakels 
*
Yitzhak Navon

duimnael
**Yitzhak Rachamim Navon** (Hebreeus: יצחק נבון‎) (9 April 1921 – 6 November 2015) was 'n Israeliese politikus, diplomaat, dramaturg en skrywer. Hy het tussen 1978 en 1983 as die vyfde president van Israel gedien as 'n lid van die sentrum-linkse Belyningsparty. Hy was die eerste Israeliese president wat in Jerusalem gebore is en die eerste Sefardiese Jode wat in daardie amp gedien het.

## Eksterne skakels
Doneisha Anderson

**Doneisha Anderson** (* 21 September 2000) is 'n atleet uit die Bahamas. Sy het aan die Olimpiese Somerspele van 2020 deelgeneem.

## Verwysings
Klein-Wildebeesspruit

Die **Klein-Wildebeesspruit** is 'n sytak van die Kraairivier in Joe Gqabi-distriksmunisipaliteit in die noordoostelike deel van die Oos-Kaap. Dit ontspring op ongeveer 1&nbsp;930 meter, net noord van die R58 en noordwes van die gehug New England by . Die Klein-Wildebeesspruit vloei suidwaarts om aan te sluit by die Kraairivier by  en is 'n voorloper van die Oranjerivier.

Hengelvis wat in die spruit voorkom is reënboogforel en grootbek-geelvis.
  
## Sien ook 
* Lys van riviere in Afrika

## Eksterne skakel 
* Google-kaart van die Klein-Wildebeesspruit se monding by Geonames.org (cc-by)
Andretti Bain

**Andretti Bain** (* 1 Desember 1985) is 'n atleet uit die Bahamas. Hy het aan die Olimpiese Somerspele van 2008 deelgeneem.

## Verwysings
QV60

**QV60** is die grafkelder van Nebettawi, die dogter en vrou van farao Ramses II, in Egipte se Vallei van die Koninginne. 

Die grafkelder is uitgegrawe deur Ernesto Schiaparelli, direkteur van die Egiptiese Museum in Turyn, en is vroeër ook kortliks deur Lepsius beskryf.

## Voorkoms
Die grafkelder is in die Koptiese tydperk in 'n Christelike kapel omskep. Aan die linkermuur van die eerste kamer word 41 regters uitgebeeld, elk met 'n veer op die kop. Nebettawi word uitgebeeld waar sy 'n beeldjie  van Maät aan 'n sittende figuur bied. In die tweede kamer word Nebettawi voor Horus gewys, en hier het sy die hoogste titels: Die Osiris, die Koningsdogter, die Groot Koningsvrou, Dame van die Twee Lande, Meesteres van Bo- en Benede-Egipte.

## Verwysings
## Skakels
* Theban Mapping Project – Plan van die grafkelder en ander besonderhede.
Ephraim Katzir

duimnael|Ephraim Katzir
**Ephraim Katzir** (Hebreeus: אפרים קציר) (16 Mei 1916 – 30 Mei 2009) was 'n Israeliese biofisikus en Arbeidsparty-politikus. Hy was die vierde president van Israel van 1973 tot 1978.

## Eksterne skakels
QV44

**QV44** is een van verskeie grafkelders in die Vallei van die Koninginne wat bedoel was vir gebruik deur Ramses III se seuns. Die geverfde reliëfs in Chaemwaset se grafkelder illustreer die rituele en simboliese reis in die hiernamaals terwyl hy die hoofgode van dié streek ontmoet sowel as die geniusse wat die poorte van die koninkryk van Osiris bewaak.

thumb|links|190px| Ramses III en Chaemwaset.
Ander grafkelders vir Ramses III se seuns is QV55 (Amoen-her-chepesjef), QV53 (Ramses), QV43 (Set-her-chopsef en QV42 (Pareherwenemef). Abitz meen die prinse word verbind met die vier seuns van Horus en is almal regte seuns van die koning. Die versierings in dié grafkelders fokus meer op die koning as op sy seuns.

## Uitleg
Die grafkelder bestaan uit 'n gang, twee sykamers, nog 'n gang en 'n binnekamer. Die eerste deel van die gang wys koning Ramses III voor 'n verskeidenheid gode en godinne, insluitende Ptah, Thoth, Anoebis, Ra-Harackhti en Geb. 

Die sykamers sluit tonele in van die seuns van Horus en die godinne Isis, Nephtys, Neith en Serket. In die tweede gang is onder meer tonele uit die Boek van Poorte.

## Verwysings
## Skakels
* Theban Mapping Project – Plan van die grafkelder en ander besonderhede.
*
Trevor Barry

**Trevor Barry** (* 14 Junie 1983) is 'n veldatleet uit die Bahamas. Hy het aan die Olimpiese Somerspele van 2012 en 2016 deelgeneem.

## Verwysings
Zalman Shazar

duimnael
**Zalman Shazar** (Hebreeus: זלמן שז"ר) (24 November 1889 – 5 Oktober 1974) was 'n Israeliese politikus, skrywer en digter. Shazar het vir twee termyne, van 1963 tot 1973, as die derde president van Israel gedien.
## Eksterne skakels
Tuia

**Tuia** (soms gespel **Tui**) was die vrou van farao Seti I van die 19de Dinastie van Egipte en die moeder van prinses Tia en Ramses&nbsp;II. 

## Lewe
Sy was die dogter van Raia, 'n luitenant in die strydwakorps. Sy word die meeste kere genoem tydens die bewind van haar seun, Ramses II, en dit is dus onseker of sy tydens haar man se bewind die titel Groot Koningsvrou gehad het. Tog kon sy, as die ma van die koning se enigste seun, wel Seti se hoofkoningin geword het.

As moeder van Ramses II het Tuia die bevoorregte bestaan van 'n koninginmoeder gevoer. Ramses het 'n monumentale struktuur in sy dodetempel, die Ramesseum, aan sy ma opgedra, en ook 'n mooi nuwe grafkelder vir haar laat oprig in 'n deel van die Vallei van die Koninginne wat hy ontwikkel het vir die begrafnisse van die vroue in sy familie. 

Ná die vredesverdrag tussen Egipte en die Hetiete in Jaar&nbsp;21 van Ramses II se bewind (1259&nbsp;v.C. volgens die "Lae Chronologie") het Tuia briewe van gelukwensing aan die Hetitiese koning en sy vrou gestuur. Dit lyk egter of sy dood was ten tye van die inhuldiging van Ramses II se tempel by Aboe Simbel in Jaar&nbsp;24 (1256&nbsp;v.C.).

## Verwysings
## Bronne
* Edel, Elmar, *Die ägyptisch-hethitische Korrespondenz aus Boghazköi in babylonischer und hethitischer Sprache*, 2 vols., Kleve, 1994.
* Dodson, Aidan, and Dyan Hilton, *The Complete Royal Families of Ancient Egypt*, London, 2004.
* Gauthier, Henri, ''Le livre des rois d'Égypte*, vol. 3, Cairo, 1913. online
* Grajetzki, Wolfram, *Ancient Egyptian Queens: a hieroglyphic dictionary*, London, 2005.
* Kitchen, Kenneth A., *Ramesside Inscriptions: Historical and Biographical* I, Oxford, 1975.
* Kitchen, Kenneth A., *Pharaoh Triumphant: the life and times of Ramesses II*, Warminster, 1982.
* Mladjov, Ian, "Rediscovering Queen Tanodjmy: A probable link between Dynasties 18 and 19," *Göttinger Miszellen* 242 (2014) 57-70. aanlyn
* Obsomer, Claude, *Ramsès II'', Paris, 2012.

## Eksterne skakels
Newlands House

**Newlands House**, voorheen een van die mooiste herehuise aan die Kaap, was die ampswoning van verskeie goewerneurs tydens die bewind van die VOC en in die tydperk van die Kaapkolonie.

Hierdie huis is in De la Caille-laan in Nuweland in Kaapstad.

Ryk Tulbagh was in 1751 die eerste bewoner. Na die vertrek van goewerneur Cornelis Jacob van de Graaff is die huis met sy terrein van 60 ha aan Hendrik Vos verkoop. Met die eerste Britse besetting van die Kaap onderverdeel Vos die terrein en verkoop die huis in 1798 aan John Barrow en twee ander Engelse staatsamptenare. Volgens ‘n skildery deur Barrow het die huis toe ‘n baie besondere Kaapse-Hollandse gewel gehad. In 1805 was William Duckitt die eienaar. Sir David Baird haal Duckitt oor om die huis weer aan die staat te verkoop. Baird koop in 1806 selfs die onderverdeelde erwe terug. Lord Charles Somerset het ingrypende verbouings laat aanbring. Tydens die winterstorms van 1819 het ‘n groot deel van die gebou ineengestort weens die swak mure van roustene. In 1830 het die owerheid die huis weer verkoop. In 1859 was dit die eiendom van dr. Jonas Hiddingh. Hy restoureer die huis met sy terrein ingrypend en versier die kamers met puik meubels, skilderye en beelde. Sy nageslag was die eienaars tot 1939 . Die testament het bepaal die die eiendom onvervreembaar moet bly. Die eerste erfgenaam het egter weinig belangstelling daarin getoon en dit aan die koloniale owerheid verhuur. ‘n Hele aantal goewerneurs het die huis gebruik, naamlikHenry Loch, Hercules Robinson, Alfred Milner enWalter Hely-Hutchinson. Na die stigting van die Unie van Suid-Afrika het die huis lank leeg gestaan, totdat die skilder Gwelo Goodman dit in 1939 koop. Die verkoopverbod vervat in die testament is later opgehef. Regter Newton Thompson en sy vrou Joyce koop daarna die huis met 3 ha grond. Sy doen navorsing oor die landgoed en skryf die geskiedenis. Al die ander grond is as erwe onderverdeel en vorm deel van die huidige buurt Nuweland. In 1981 was Newlands House ‘n restaurant. Deur ‘n kortsluiting het die huis afgebrand. Daarna word dit weer staatseiendom om benut te word as ‘n ministerswoning. Na die herbouing is die huis bloot ‘n goeie nabootsing van ‘n ou huis van kulturele en historiese belang.

## Persone
*Nicolas-Louis de Lacaille
*William Duckitt (*Esher, Surrey, Engeland, gedoop 20 Oktober 1768 - †Klavervlei, Groenekloof (Darling), 13 April 1825), landboupionier wat deur sir George Yonge van Norfolk na die Kaapkolonie gebring is om die landbou hier te verbeter
*Jonas Michiel Hiddingh (*Kaapstad, 21 Augustus 1813 - †Kaapstad, 26 Desember 1888), geneesheer en politikus in die Kaapkolonie
*Cyril Newton Thompson (*Kaapstad, 1891 - †Nuweland, 1958), regter
*Joyce Newton Thompson (*Londen, 9 Maart 1893 - †Pinelands, 22 Oktober 1978), in 1959 word sy eerste vrou wat burgemeester is van Kaapstad

## Bronnelys 
*Fransen, Hans: A guide to the old buildings of the Cape. A survey of extant architecture from before c1910 in the area of Cape Town, Calvinia, Colesberg, Uitenhage. Kaapstad: Jonathan Ball, 2004. 

## Verwysings
Chaemwaset (20ste Dinastie)

**Chaemwaset** of **Chaemwase** was 'n antieke Egiptiese prins, die seun van farao Ramses III. Soms is hy Ramses Chaemwaset genoem.

## Lewe
[thumb|links|135px|Die deksel van die buitenste sarkofaag van Chaemwaset. Museo Egizio, [Turyn.]]

Nes baie van sy broers is hy genoem na 'n seun van Ramses II, en nes dié Chaemwaset was hy 'n priester van Ptah in Memphis (maar nie soos sy naamgenoot die hoëpriester nie). Hy word uitgebeeld in sy vader se tempel by Medinet Haboe.

Sy goed bewaarde grafkelder, QV44 in die Vallei van die Koninginne, is in 1903-'04 deur Italiaanse argeologoë uitgegrawe. 'n Doodsfles van hom is nou in die Egiptiese Museum in Kaïro; sy sarkofaag en moontlik mummie is in die Museo Egizio in Turyn. 

Hy het sy vader oorleef en is begrawe tydens die bewind van Ramses IV, aangesien dié op sy sarkofaag genoem word.

## Verwysings
## Skakels
Mzwanele Nyhontso

**Mzwanele Nyhontso** is 'n Suid-Afrikaanse politikus wat die president van die Pan Africanist Congress of Azania is. Hy is ook 'n lid van die Nasionale Vergadering van Suid-Afrika. Hy is sedert 3 Julie 2024 die Minister van Grondhervorming en Landelike Ontwikkeling.	

## PAC-leierskap en parlementêre loopbaan
In Desember 2018 is Nyhontso verkies tot leier van die Pan Africanist Congress of Azania. Sy leierskap is gekenmerk deur binnegevegte tussen faksies in die party en leierskapuitdagings. Sy leierskap word betwis deur Narius Moloto, wat vroeër in 2018 by 'n ander verkiesingskongres tot PAC-leier verkies is.

In Mei 2019 is Nyhontso tot die Nasionale Vergadering verkies as die PAC se enigste LP. In Junie 2019 het hy lid geword van die Gesamentlike Staande Komitee oor Verdediging, die Portefeuljekomitee oor Hoër Onderwys, Wetenskap en Tegnologie, die Portefeuljekomitee oor Omgewing, Bosbou en Visserye, die Portefeuljekomitee oor Minerale Hulpbronne en Energie, en die Dissiplinêre Komitee.

Nyhontso is in September 2019 as PAC-leier herkies, terwyl 'n ander faksie Moloto in Augustus 2019 as leier herkies het. Nyhontso is amptelik deur die Onafhanklike Verkiesingskommissie (OVK) erken as die wettige leier van die PAC, maar dit was steeds deur Moloto en sy faksie betwis.

In November 2020 is Nyhontso se parlementêre lidmaatskap deur speaker Thandi Modise opgeskort nadat die Hoogste Hof van Appèl beslis het dat die 2019-besluit van die Moloto se faksie om hom uit te sit, slegs deur 'n geregshof tersyde gestel kan word. Nyhontso het toe die Wes-Kaapse hooggeregshof genader en dit het sy heraanstelling as 'n Parlementslid op 3 Desember 2020 gelas, hangende 'n beslissing van die Hof oor die betwisting van sy onlangse verwydering deur sy party. In Februarie 2021 het die hooggeregshof 'n aansoek deur Moloto se faksie om verlof om te appelleer teen 'n tussentydse uitspraak wat Nyhontso as die party se enkele verteenwoordiger in die Nasionale Vergadering met koste herstel het, van die hand gewys. Nyhontso se aansoek om hom as 'n Parlementslid weer aan te stel, is in Mei 2021 tersyde gestel. Hy het toe probeer om teen die uitspraak te appelleer. Die Noord-Gautengse hooggeregshof het Nyhontso amptelik op 23 Augustus 2021 as die wettige leier van die PAC erken, maar die uitspraak was gegrond op 'n tegniese punt as gevolg van Moloto se kennisgewing van appèl van 'n vroeëre uitspraak wat nie deur die hof se griffier ontvang is nie. Die hof het Moloto se verkiesing in Augustus 2019 ongeldig verklaar. Nyhontso se bevestiging as president het hom toegelaat om sy setel in die Nasionale Vergadering terug te kry en hy is op 2 September 2021 ingesweer en Joko vervang.

## Verwysings
QV80

**QV80** is die grafkelder van koningin Tuia, die vrou van farao Seti I en moeder van Ramses II, in die Vallei van die Koninginne in Thebe, Egipte.

Karl Lepsius noem slegs dié grafkelder. 'n Beskrywing met meer besonderhede word gegee deur Demas en Neville vir die Getty-bewaringsinstituut.

## Ligging en versiering
Die grafkelder lê wes van QV66, die grafkelder van Nefertari. Tuia is vermoedelik dood omstreeks Jaar 22 van Ramses II se bewind.

Die geverfde tonele is nie goed bewaar nie weens die latere gebruik van die kelder. Verskeie voorwerpe, soos die kop van 'n doodsfles, fragmente van 'n sarkofaag en dele van oesjabti's, is in die graf gevind.

Die grafkelder is hergebruik in die Derde Oorgangstydperk van Egipte, en moontlik die Ptolemeïese en die Koptiese Tydperk.

## Verwysings
## Skakels
* Theban Mapping Project Theban Mapping Project] – Plan van die grafkelder en ander besonderhede.
Vanadium(II)oksied

**Vanadium(II)oksied** of **vanadiummonoksied** is 'n verbinding van vanadium in sy 2+ oksidasietoestand en suurstof met die chemiese formule VO

## Kristalstruktuur
Vanadiummonoksied kristalliseer in die kubiese haliet-struktuur (B1 in die strukturbericht-klassifikasie) en kan mengkristalle met vanadiumnitried en -karbied vorm. Vanadiummonoksied is egter 'n sterk niestoigiometriese verbinding en kan as {{ch2|VO_{y} }}  geskryf word, met y wat wissel van ongeveer 0,80 tot 1,25. Die struktuur daarvan is wanordelik en bevat nie net vakatures van vanadium of suurstof in die oktaëdriese holtes van die kubiese halietstruktuur (B1) nie, maar kan ook vanadiumatome in die andersins onbesette tetraëdriese posisies bevat. Dit herinner aan die bismuttrifluoriedstruktuur (D0). Hierdie struktuur het dieselfde ruimtegroep Fmm as die B1-struktuur, maar in  word sy tetraëdriese 8c-posisies deur fluoriedione beset. In vanadiummonoksied is hul besetting baie minder as in . KMR toon dat die vanadiumione in die tetraëders waarskynlik V-ione is.

Uitgloeiing van monsters met y=1,29 by 970K lei tot 'n geordende fase () met 'n tetragonale struktuur en ruimtegroep I4/amd (#141) Die oorgang is van die eerste orde.

## Verwysings
Brianne Bethel

**Brianne Bethel** (* 5 Julie 1998) is 'n atleet uit die Bahamas. Sy het aan die Olimpiese Somerspele van 2020 deelgeneem.

## Verwysings
Chris Brown (atleet)

**Chris Brown** (* 15 Oktober 1978) is 'n atleet uit die Bahamas. Hy het aan die Olimpiese Somerspeles van 2000, 2004, 2008, 2012 en 2016 deelgeneem.

## Verwysings
Vanadiumnitried

**Vanadiumnitried** is 'n verbinding van vanadium in sy +3 oksidasietoestand en stikstof met die chemiese formule .
## Kristalstuktuur
Vanadiumnitried kistalliseer in die kubiese haliet-struktuur (B1 in die strukturbericht-klassifikasie).

Daar is verskeie verbindings met die B1-struktuur waarmee vanadiumnitried vaste oplossings kan vorm soos VC, VO, TiN, NbN, TiC, NbC en TaC.

Die verbinding kan die beste geskryf word as {{ch2|VN_{1-x} }} By kamertemperatuur is die homogeniteitsreeks taamlik smal (46-50 atoom% N), maar by 2000 °C verbreed dit tot {{ch2|VN_{0, 7} }} Bo hierdie temperatuur vernou dit weer en die stoïgiometiese fase VN smelt kongruent by 2340 °C

## Chemiese eienskappe
Die verbinding kan op 'n verskeidenheid maniere verkry word. Een is die direkte sintese uit die elemente, 'n ander is die karbotermiese reduksie van 'n oksied van vanadium. Hierdie prosesse word tipies uitgevoer onder 'n atmosfeer van suiwer, suurstof- en vogvrye stikstof of ammoniak by verhoogde temperature 

:2V(s) + N_2(g) \xrightarrow{1000\ ^{o}C} 2VN(s)
:2V(s) + 2NH_3(g) \xrightarrow{1000\ ^{o}C} 2VN(s) + 3H_2(g)

Dit is egter selfs moontlik om VN te verkry deur die metaal te balmaal onder 'n stikstofatmosfeer van 11 bar.
Tradisionele toepassings van hierdie materiale wissel van snygereedskap en strukturele materiale tot magnetiese en elektriese
komponente, supergeleidende toestelle en elektrodemateriale vir superkapasitors. Boonop is daar toenemende belangstelling
vir VN as 'n katalisator bekend vir sy selektiwiteit en stabiliteit in hidroprosessering en hidrobehandeling.

## Verwysings
Morfologie (biologie)

Die begrip **morfologie** het verskeie betekenisse afhanklik van die tak van die biologie wat dit gebruik.

Plantkundiges maak 'n duidelike en formele onderskeid tussen plant*morfologie* en plant*anatomie*. Die eersgenoemde verwys na die heelplantvorm en die organisasie van dele, laasgenoemde na die fynstruktuur, of histologie, van dele. Dierkundiges is vaer in hul gebruik van hierdie terme. Morfologie "handel oor die vorm van lewende organismes, en oor verwantskappe tussen hul strukture". Dit is van die Griekse stam morpho- afgelei, wat vorm beteken. Anatomie is "die wetenskap van die struktuur van die liggame van mense, diere en plante" is (afgelei van die Grieks stam -tomie, wat "sny" beteken en die voorsetsel ana- wat op herhaling dui. 

## Verwysings
Yitzhak Ben-Zvi

duimnael
**Yitzhak Ben-Zvi** (Hebreeus: יִצְחָק בֶּן־צְבִי‎‎) (24 November 1884 – 23 April 1963; gebore **Izaak Shimshelevich**) was 'n historikus, etnoloog, Arbeidersionistiese leier en die langsdienende president van Israel. Hy is die eerste keer op 8 Desember 1952 verkies, het op 16 Desember 1952 die amp aanvaar en het tot sy dood in die pos bly dien.

As 'n geleerde het Ben-Zvi uitgebreide navorsing gedoen oor Joodse gemeenskappe in die Land van Israel, insluitend dié wat voor die stigting van die moderne staat Israel bestaan ​​het. Hy het mondelinge geskiedenisse bewaar, eerstehandse verslae en dokumentêre bewyse versamel en 'n aantal boeke en artikels oor die onderwerp gepubliseer. Hy het lig gewerp op hul tradisies, taal, folklore en godsdienstige praktyke deur sy werk, wat gereeld op die Mizrahi en Sefardiese Joodse sowel as die Samaritaanse gemeenskappe gefokus het. Die Ben-Zvi-instituut wat hy gestig en gerig het, is steeds 'n belangrike instelling vir navorsing oor Joodse gemeenskappe in die Midde-Ooste.

## Eksterne skakels